**Informatīvais paziņojums par Mazo iepirkumu**

|  |  |
| --- | --- |
| Būvdarbi |  |
| Piegāde |  |
| Pakalpojumi | X |

|  |  |  |  |  |  |  |
| --- | --- | --- | --- | --- | --- | --- |
| 1. Pasūtītājs - | | Valsts akciju sabiedrība “Privatizācijas aģentūra” | | | | |
| **Tālruņi -** | **-** | 67021358 | **Fakss -** | 67830363 | **E - pasts-** | info@pa.gov.lv |

|  |  |
| --- | --- |
| 2. Paredzamā iepirkuma priekšmets - | **Vispārīgās vienošanās noslēgšana par potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu** |
| **(nosaukums)** |

3. Identifikācijas numurs **– PA/2016/43**

|  |  |
| --- | --- |
| 4. Paredzamā līgumcena EUR (bez PVN) - | **saskaņā ar Publisko iepirkumu likuma 8.2 pantu** |
|  |

**5. CPV kods – 79412000-5**

|  |  |
| --- | --- |
| 6. Kontaktpersona informācijas saņemšanai  par iepirkumu | **Ingrīda Purmale 67021319, Ingrida.Purmale@pa.gov.lv** |
| **(vārds, uzvārds, tālruņa numurs un**  **e-pasta adrese)** |

**7. Piedāvājumu iesniegšanas termiņš:** - **līdz 2016.gada 7.jūnija plkst.15.00** Privatizācijas aģentūrā, K.Valdemāra ielā 31.

|  |  |
| --- | --- |
| 8. Publicēšanas datums | **25.05.2016.** |
| **(diena/mēnesis/gads)** |

Pielikumā: Iepirkuma materiāli

Apstiprināts:

Iepirkuma komisijas sēdē

2016.gada 25.maijā

ar protokolu Nr.28

**PA/2016/43**

### **INSTRUKCIJA PRETENDENTIEM**

**Vispārīgās vienošanās noslēgšana par potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu**

# **1. Iepirkuma priekšmets**

1.1. Vispārīgās vienošanās noslēgšana par potenciālo pircēju, kapitālsabiedrību akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu. Vispārīgā vienošanās tiks slēgta ar 3 pretendentiem.

1.2. Iepirkums tiek veikts Publisko iepirkumu likuma 8.2 panta kārtībā.

1.3. CPV kods: 79412000-5 (finanšu vadības konsultāciju pakalpojumi).

# **2. Līguma izpildes termiņš:** Vispārīgā vienošanās tiks slēgta uz trīs gadiem. Līguma izpildes termiņš konkrētam pasūtījumam – 10 darba dienu laikā no attiecīgā iepirkumu līguma noslēgšanas vispārīgās vienošanās noteiktajā kārtībā.

# **3. Piedāvājumu iesniegšanas vieta un termiņš**

3.1. Piedāvājumus var iesniegt personīgi vai nosūtot pa pastu (kurjerpastu) slēgtā aploksnē ar norādi **“Vispārīgās vienošanās noslēgšana par potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu Nr. PA/2016/43”.**

3.2. Piedāvājuma iesniegšanas vieta (Pasūtītāja adrese) - Valsts akciju sabiedrība “Privatizācijas aģentūra” (turpmāk – Pasūtītājs), K.Valdemāra iela 31, Rīga, LV 1887, laiks: darba dienās no 8.30 līdz 12.00 un no 12.30 līdz 17.00 (piektdienās līdz 16.00).

3.3. Kontaktpersona: Administratīvā dienesta Iepirkumu un tehniskā nodrošinājuma sektora vadītāja Ingrīda Purmale, e-pasts: Ingrida.Purmale@pa.gov.lv, tālr.: 67021319. Visi jautājumi par piedāvājumu iesniegšanas kārtību adresējami šajā Instrukcijā minētajai kontaktpersonai. Jautājumi par iepirkuma priekšmetu adresējami Dainai Prūsei, tālr. 67021314, e-pasts: [Daina.Pruse@pa.gov.lv](mailto:Daina.Pruse@pa.gov.lv).

3.4.Piedāvājuma iesniegšanas termiņš: **līdz 2016.gada 7.jūnija plkst.15:00.**

3.5. Ja piedāvājumu iesniedz, nosūtot pa pastu (kurjerpastu), Pasūtītājam tas ir jāsaņem norādītajā adresē līdz noteiktā piedāvājumu iesniegšanas termiņa beigām.

3.6. Piedāvājumu, kas tiks iesniegts pēc 3.4. apakšpunktā minētā termiņa, neatvērs, un tas tiks nosūtīts pa pastu atpakaļ iesniedzējam.

3.7. Pēc piedāvājumu iesniegšanas termiņa beigām pretendents nevar savu piedāvājumu grozīt.

# **4. Prasības pretendentiem un iesniedzamie dokumenti**

4.1. Par pretendentu var būt persona:

4.1.1. kurai ir Publisko personu kapitāla daļu un kapitālsabiedrību pārvaldības likuma 140.panta pirmajā daļā noteiktā nepieciešamā kvalifikācija, lai sniegtu iepirkuma priekšmetā noteikto pakalpojumu saskaņā ar tehniskajā specifikācijā noteiktajām prasībām (1.pielikums),

4.1.2. uz kuru neattiecas Publisko iepirkumu likuma 8.2panta piektajā daļā minētie nosacījumi,

4.1.3. kurai ir pieredze biznesa (uzņēmējdarbības) vērtēšanā gada pārskatu sagatavošanas mērķiem, mantiskā ieguldījuma novērtēšanas mērķiem vai citiem mērķiem,

4.1.4. kura pēdējo divu gadu laikā (no 2014.gada 1.janvāra līdz piedāvājuma iesniegšanas brīdim) ir veikusi vismaz piecus biznesa (uzņēmējdarbības) vērtējumus.

4.2. Pretendentiem jāiesniedz šādi kvalifikācijas dokumenti un informācija:

4.2.1. Pretendenta pieteikums dalībai iepirkumā (2.pielikums – Ieteicamā pieteikuma un finanšu piedāvājuma forma). Piedāvājumā norāda Pretendenta nosaukumu/vārdu uzvārdu un rekvizītus, kā arī apliecina, ka Pretendents:

• piesakās piedalīties iepirkumā „Vispārīgās vienošanās noslēgšana par potenciālo pircēju, kapitālsabiedrību akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu”;

• apņemas ievērot visas iepirkuma Instrukcijas prasības;

• atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;

• apņemas, ja tiek atzīts par uzvarētāju, slēgt vispārīgo vienošanos;

• apliecina, ka visas iesniegtās ziņas ir patiesas.

4.2.2. Ārvalstīs reģistrētam Pretendentam (juridiskai personai) jāiesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Par Latvijas Republikā reģistrēto Pretendentu (juridisku personu) reģistrāciju informācija tiks iegūta publiski pieejamā datu bāzē. Pretendentam, kas nav reģistrēts Latvijas Republikas Uzņēmumu reģistra Komercreģistra iestādē vai līdzvērtīgas iestādes Eiropas Savienības valstī, jāiesniedz dokuments, kas apliecina tā normatīvajos aktos noteikto reģistrāciju.

4.2.3. atbilstošu dokumentu (sertifikātu, iegūto profesionālās kvalifikācijas dokumentu, izglītības dokumentu vai tml.) kopijas, kas apliecina, ka Pretendents ir kompetents un tiesīgs veikt biznesa (uzņēmējdarbības) vērtēšanu un atbilst Publisko personu kapitāla daļu un kapitālsabiedrību pārvaldības likuma 140.panta pirmajā daļā noteiktajām prasībām;

4.2.4. saraksts ar vismaz piecu dažādu kapitālsabiedrību vērtējumiem, ko Pretendents veicis pēdējo divu gadu laikā (atbilstoši 4.1.punktā noteiktajam) un kas apliecina pieredzi darbā ar biznesa (uzņēmējdarbības) vērtēšanu, turklāt (I) vismaz diviem vērtētajiem objektiem pēc aktīvu kopsummas jābūt līdzvērtīgiem (ne mazākiem kā) vai lielākiem kā 500 001 *euro* un (II) vismaz diviem vērtētajiem objektiem pēc neto apgrozījuma jābūt ne mazākiem kā 500 001 *euro*. Vērtējumu sarakstā jānorāda vērtēto kapitālsabiedrību aktīvu kopsummas un neto apgrozījuma rādītāji pēc pēdējā pieejamā finanšu gada pārskata datiem, sagrupējot objektus atbilstoši 7.4.1.punktā norādītajām kategorijām P1, P2 un P3. Sarakstā iekļautie objekti nevar būt saistītie uzņēmumi Koncernu likuma vai likuma „Par uzņēmumu ienākuma nodokli” izpratnē;

4.2.5. informācija par komersanta rekvizītiem un pārstāvības tiesīgās personas vārdu un uzvārdu (var iesniegt Uzņēmumu reģistra izziņas, kas izsniegta ne agrāk kā 1 mēnesi pirms iesniegšanas, kopiju);

4.2.6. Pretendenta tehniskais un finanšu piedāvājums (jāiesniedz saskaņā ar Pasūtītāja Tehniskām prasībām).

4.3. Visiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas noteikumi”.

**5. Piedāvājuma noformēšana**

5.1. Piedāvājums jāiesniedz par visu iepirkuma priekšmeta apjomu. Piedāvājuma variantus iesniegt nedrīkst. Piedāvājumam pilnībā jāatbilst tehniskajā specifikācijā (1.pielikums) izvirzītajām prasībām. Piedāvājums jāsagatavo saskaņā ar pievienoto ieteicamo Piedāvājuma formu (2.pielikums).

5.2. Piedāvājumu, kā arī aizpildītos pielikumus paraksta Pretendents/Pretendenta pārstāvis. Ja piedāvājumu paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt Pretendentu.

5.3. Piedāvājums jāiesniedz aizlīmētā aploksnē, uz kuras norāda:

5.3.1. Pasūtītāja nosaukumu un adresi;

5.3.2. Pretendenta nosaukumu un juridisko adresi/vārdu, uzvārdu un deklarētās dzīvesvietas adresi;

5.3.3. atzīmi: *Piedāvājums iepirkumam „PA/2016/43”.*

5.3. Piedāvājums sastāv no piedāvājuma un tam pievienotiem 4.punktā noteiktajiem dokumentiem.

5.4. Piedāvājums jāiesniedz rakstveidā, latviešu valodā ar satura rādītāju, lapām jābūt cauršūtām ar diegu un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu apliecina Pretendenta pārstāvis.

5.5. Piedāvājumā iekļautajiem dokumentiem ir jābūt skaidri salasāmiem, bez iestarpinājumiem, dzēsumiem vai labojumiem.

5.6. Ja Pretendents iesniedz dokumentu kopijas, tās jāapliecina spēkā esošajos tiesību aktos noteiktajā kārtībā.

5.7. Iesniegtie piedāvājumi ir Pasūtītāja īpašums, un tie netiek atdoti atpakaļ Pretendentiem, izņemot gadījumus, kad Pretendents atsauc savu piedāvājumu, iesniedz grozījumus, vai piedāvājums tiek saņemts pēc Instrukcijas 3.4.apakšpunktā minētā termiņa beigām.

**6. Piedāvājuma līgumcena un samaksa**

6.1. Piedāvājumam jābūt izteiktam *euro*, ietverot visus spēkā esošajos normatīvajos aktos paredzētos nodokļus, nodevas, izņemot pievienotās vērtības nodokli, vienlaikus atsevišķi norādot piedāvājuma cenu bez PVN, PVN, kā arī piedāvājuma cenu ar PVN (piedāvātā cena ir norādāma par katru vērtējamo objektu grupu atsevišķi).

6.2. Piedāvājuma līgumcenā jābūt iekļautām visām izmaksām, kas Pretendentam rodas, sniedzot iepirkuma priekšmetā minēto pakalpojumu.

6.3. Samaksa par pakalpojumu tiks veikta 10 (desmit) darba dienu laikā pēc pakalpojuma sniegšanas, pieņemšanas – nodošanas akta parakstīšanas un rēķina saņemšanas.

# **7. Piedāvājumu vērtēšana, izvēles kritērijs un lēmuma pieņemšana**

7.1. Piedāvājuma vērtēšana:

7.1.1. Vērtēšana notiek secīgi šādos posmos:

7.1.1.1. piedāvājumu noformējuma pārbaude;

7.1.1.2. pretendentu un piedāvājumu atbilstības atlases prasībām pārbaude;

7.1.1.3. tehnisko piedāvājumu atbilstības pārbaude;

7.1.1.4. finanšu piedāvājumu pārbaude;

7.1.1.5. trīs saimnieciski izdevīgāko piedāvājumu izvēle;

7.1.1.6. pretendentu atbilstības pārbaude pēc Publiskā iepirkuma likuma 8.2 panta piektās daļas.

7.1.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

7.1.3. Iepirkuma komisija izslēdz pretendentu no tālākās dalības iepirkuma procedūrā jebkurā no sešiem vērtēšanas posmiem gadījumos, ja:

7.1.3.1. pretendents neatbilst šajā Instrukcijā norādītajiem atlases kritērijiem (Instrukcijas 4. punkts);

7.1.3.2. norādījis nepatiesas ziņas;

7.1.3.3. nav sniedzis ziņas par atbilstību minētajiem kritērijiem (nav iesniedzis visus 4.punktā norādītos dokumentus vai prasīto informāciju);

7.1.3.4. nav norādījis visas izmaksas;

7.1.3.5. piedāvājums neatbilst normatīvajos aktos un Instrukcijā norādītajām prasībām;

7.1.3.6. pretendenta piedāvājums ir ar nepamatoti zemu cenu.

7.2. Piedāvājuma izvēles kritērijs – saimnieciski izdevīgākie piedāvājumi. Iepirkumu komisija no iepirkuma prasībām atbilstošajiem piedāvājumiem, izvēlēsies 3 saimnieciski izdevīgākos piedāvājumus vispārīgās vienošanās noslēgšanai par potenciālo pircēju iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu.

7.3. Saimnieciski izdevīgāko piedāvājumu noteikšanā izmantos šādus vērtēšanas kritērijus:

|  |  |
| --- | --- |
| **Vērtēšanas kritēriji** | **Maksimālais punktu skaits** |
| Pretendenta pieredze (**P**) | 25 |
| Cena par mazo kapitālsabiedrību grupu (C1) | 25 |
| Cena par vidējo kapitālsabiedrību grupu (C2) | 25 |
| Cena par lielo kapitālsabiedrību grupu (C3) | 25 |
| Kopā (K) | **100** |

7.4. Punktu skaita aprēķināšana:

7.4.1. Kritērijā “Pretendenta pieredze” **(P)** punktu skaits tiek piešķirts šādi:

- 13 punkti **(P1)** par 5 vai vairāk biznesa (uzņēmējdarbības) vērtējumiem, kur vērtētais objekts pēc aktīvu kopsummas vai pēc neto apgrozījuma ir ne mazāks kā 500 001 *euro*;

- 8 punkti **(P2)** par 10 vai vairāk biznesa (uzņēmējdarbības) vērtējumiem, kur vērtētais objekts pēc aktīvu kopsummas vai pēc neto apgrozījuma ir no 50 001 līdz 500 000 *euro*;

- 4 punkti **(P3)** par 10 vai vairāk biznesa (uzņēmējdarbības) vērtējumiem, kur vērtētais objekts pēc aktīvu kopsummas vai neto apgrozījuma ir līdz 50 001 *euro*;

- katrs vērtējums (vērtētais objekts) punktu skaita aprēķināšanā var tikt izmantots tikai vienu reizi, to ievietojot atbilstošajā kategorijā saskaņā ar pretendenta norādēm.

**P=P1+P2+P3**

7.4.2. Kritērijā „Cena par mazo kapitālsabiedrību grupu” (C1) punktu skaits tiek aprēķināts šādi:

**C1** = 25 x (A1/B1), kur:

A1 = Zemākā pretendentu piedāvātā cena par mazo kapitālsabiedrību grupu (finanšu piedāvājumā norādītā cena bez PVN);

B2 = Pretendenta piedāvātā cena par mazo kapitālsabiedrību grupu (finanšu piedāvājumā norādītā cena bez PVN);

**C1** = Kritērijā iegūtais punktu skaits

7.4.3. Kritērijā „Cena par vidējo kapitālsabiedrību grupu” (C2) punktu skaits tiek aprēķināts šādi:

**C2** = 25 x (A2/B2), kur:

A2 = Zemākā pretendentu piedāvātā cena par vidējo kapitālsabiedrību grupu (finanšu piedāvājumā norādītā cena bez PVN);

B2 = Pretendenta piedāvātā cena par vidējo kapitālsabiedrību grupu (finanšu piedāvājumā norādītā cena bez PVN);

**C2** = Kritērijā iegūtais punktu skaits

7.4.4. Kritērijā „Cena par lielo kapitālsabiedrību grupu” (C3) punktu skaits tiek aprēķināts šādi:

**C3** = 25 x (A3/B3), kur:

A3 = Zemākā pretendentu piedāvātā cena par lielo kapitālsabiedrību grupu (finanšu piedāvājumā norādītā cena bez PVN);

B3 = Pretendenta piedāvātā cena par lielo kapitālsabiedrību grupu (finanšu piedāvājumā norādītā cena bez PVN);

**C3** = Kritērijā iegūtais punktu skaits

7.4.5. **K= P+C1+C2+C3**

7.5. Par saimnieciski visizdevīgāko piedāvājumu tiek atzīti 3 piedāvājumi, kas ieguvuši visaugstāko vērtējumu saskaņā ar instrukcijas 7.3.apakšpunktā noteiktajiem piedāvājumu vērtēšanas kritērijiem un 7.4.apakšpunktā norādīto punktu skaita aprēķināšanas kārtību.

7.6. Gadījumā, ja vairāki pretendenti būs ieguvuši vienādu punktu skaitu, Iepirkuma komisija vispārīgās vienošanās slēgšanas tiesības piešķirs tam pretendentam, kura finanšu piedāvājums būs ar zemāko vidējo cenu, kas iegūta izmantojot datus no pretendenta iesniegtās Ieteicamā pieteikuma un finanšu piedāvājuma formas (2.pielikums) - summējot visus trīs pakalpojumu cenu piedāvājumus (bez PVN) un izdalot iegūto kopsummu ar trīs.

7.7. Pretendentus, kuriem būtu piešķiramas vispārīgās vienošanās slēgšanas tiesības, Iepirkuma komisija Publisko iepirkumu likuma 8.2 panta septītajā daļā noteiktā kārtībā pārbaudīs informāciju publiskajās datu bāzēs, lai pārliecinātos, vai uz izraudzītajiem pretendentiem neattiecas minētā likuma 8.2 panta piektajā daļā noteiktie izslēgšanas noteikumi.

7.8. Ja kāds no izraudzītajiem pretendentiem atsakās slēgt vispārīgo vienošanos vai būs izslēdzams no dalības iepirkumā sakarā ar Publisko iepirkumu likuma 8.2 panta piektajā daļā noteikto apstākļu esamību, Iepirkuma komisija ir tiesīga izvēlētiesnākamo saimnieciski izdevīgāko piedāvājumu. Iepirkuma komisija var arī pieņemt lēmumu izbeigt iepirkuma procedūru, neizvēloties nevienu piedāvājumu.

# **8. Lēmums par iepirkuma izbeigšanu bez vispārīgās vienošanās noslēgšanas vai pārtraukšanu**

8.1. Iepirkuma komisija var pieņemt lēmumu par iepirkuma procedūras izbeigšanu bez vispārīgās vienošanās noslēgšanas, ja netiek iesniegti piedāvājumi vai iesniegtie piedāvājumi neatbilst Instrukcijā pretendentiem un Tehniskajā specifikācijā noteiktajām prasībām, kā arī citos Publisko iepirkumu likumā noteiktajos gadījumos.

8.2. Lēmumu par iepirkuma procedūras pārtraukšanu Pasūtītājs var pieņemt saskaņā ar Publisko iepirkumu likumu.

**9. Iepirkumu komisijas un pretendentu tiesības**

9.1. Iepirkuma komisijai ir tiesības:

9.1.1. pieprasīt, lai pretendents izskaidro piedāvājumā ietverto informāciju un dokumentus;

9.1.2. pārbaudīt pretendenta sniegto ziņu patiesumu, kā arī pieprasīt informāciju no kompetentām valsts iestādēm;

9.1.3. noraidīt visus piedāvājumus, kas neatbilst iepirkuma prasībām;

9.1.4. labot aritmētiskās kļūdas pretendenta finanšu piedāvājumā, informējot par to pretendentu.

9.2. Pretendentam ir tiesības:

9.2.1. pieprasīt iepirkuma komisijai papildu informāciju par iepirkumu, iesniedzot rakstisku pieprasījumu;

9.2.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu.

**10. Vispārīgās vienošanās slēgšana un līgumiskie nosacījumi**

10.1. Pasūtītājs slēgs vispārīgo vienošanos ar 3 izraudzītajiem pretendentiem, pamatojoties uz pretendentu piedāvājumu, un saskaņā ar iepirkuma tehniskās specifikācijas noteikumiem.

10.2. Pēc Pasūtīja pieprasījuma par katru konkrētu izvērtējumu tiks veikta atsevišķa cenu aptauja. Ar pretendentu, kurš piedāvās viszemāko cenu, tiks slēgts līgums par pakalpojuma sniegšanu. Norādītā cena nevar pārsniegt finanšu piedāvājumā norādīto. Situācijā, kad visi pretendenti piedāvās vienādu cenu, tiks vērtēti iespējamie pakalpojuma sniegšanas (darba izpildes) termiņi.

10.3. Iepirkuma uzvarētājiem vispārīgā vienošanās jāparaksta 10 (desmit) darba dienu laikā, no Pasūtītāja nosūtītā uzaicinājuma parakstīt vispārīgo vienošanos, izsūtīšanas dienas. Ja norādītajā termiņā uzvarētājs neparaksta vispārīgo vienošanos, tas tiek uzskatīts par atteikumu slēgt vispārīgo vienošanos un iepirkuma komisija rīkojas saskaņā ar instrukcijas 7.8.apakšpunktu.

10.4. Veikto pakalpojumu un iesniedzamo dokumentus Izpildītājs nodod un Pasūtītāja pilnvarotie pārstāvji pieņem ar Darbu nodošanas–pieņemšanas aktu (3.pielikums).

10.5. Izpildītājs maksā līgumsodu 0,5% apmērā no kopējās līguma summas par katru kavējuma darba dienu, bet ne vairāk kā 10% no visas līguma summas.

10.6. Puses savstarpēji vienojoties ir tiesīgas veikt grozījumus pakalpojumu līgumos šādos gadījumos:

10.6.1. tiek veikti tehniski līguma grozījumi, ar kuriem tiek precizēti līguma nosacījumi, ja to interpretācija ir radījusi vai var radīt neviennozīmīgu līguma nosacījumu iztulkošanu;

10.6.2. tiek pagarināts pakalpojuma sniegšanas izpildes termiņš, bet ne vairāk kā par 10 (desmit) darba dienām, ja nepārvaramas varas apstākļu dēļ līgumā noteiktos pakalpojuma nav iespējams izpildīt sākotnēji paredzētajos termiņos, nemainot kopējo līguma summu.

Instrukcijai ir šādi pielikumi:

1.pielikums - Tehniskā specifikācija uz 2 lapaspusēm;

2.pielikums - Ieteicamā pieteikuma un finanšu piedāvājuma forma dalībai iepirkuma procedūrā uz 2 lapaspusēm;

3.pielikums – Pieredzes apraksta forma uz 1 lapaspuses;

4.pielikums – Tehniskā piedāvājuma forma uz 1 lapaspuses;

5. pielikums – Vispārīgās vienošanās projekts ar pielikumu Nr.3 uz 6 lapaspusēm.

**1. pielikums**

**Nr. PA/2016/43**

**TEHNISKĀ SPECIFIKĀCIJA**

**“Vispārīgās vienošanās noslēgšana par potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējums”**

1. **Iepirkuma priekšmets**

Vispārīgās vienošanās noslēgšana par potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu šādām kapitālsabiedrību grupām:

1. Aktīvu kopsumma un /vai neto apgrozījums (lielākais no abiem) līdz 50 000 *euro*.

2. Aktīvu kopsumma un/vai neto apgrozījums (lielākais no abiem) no 50 001 līdz 500 000 *euro*.

3. Aktīvu kopsumma un/vai neto apgrozījums (lielākais no abiem) no 500 001 *euro* un lielāka.

1. **Darba izpildes termiņš**

10 darba dienu laikā no iepirkuma līguma noslēgšanas dienas

**3. Prasības darba izpildei**

3.1. Darbs jāveic saskaņā ar Standartizācijas likumā noteiktajā kārtībā Latvijā atzītiem (apstiprinātiem/adaptētiem un reģistrētiem) īpašuma vērtēšanas standartiem.

3.2. Pretendents vērtēšanas ziņojumā atspoguļo izmantotās izvērtēšanas metodes un pieņēmumus, vērtējumu ietekmējošos faktorus, tirgus situācija konkrētās kapitālsabiedrības darbības nozarē (-ēs).

3.3. Darbs jāveic kvalitatīvi un rūpīgi, aprakstot izmantoto aprēķināšanas metodiku, galvenos pieņēmumus, novērtēšanas ziņojumam pievienojot nepieciešamos materiālus/ dokumentus (kopijas).

3.4. Iesniegtajiem rezultātiem ir jābūt pilnīgiem, saprotamiem un viennozīmīgi interpretējamiem.

3.5. Pretendents pakalpojuma izpildei nepieciešamās informācijas iegūšanai patstāvīgi sazinās ar kapitālsabiedrību un/vai apmeklē to klātienē. Darba izpildei jābūt balstītai ne tikai uz grāmatvedības datiem, bet arī uz kapitālsabiedrības vadības/speciālistu viedokli par kapitālsabiedrības nākotnes saimnieciskās darbības rezultātiem, uz publiski pieejamo informāciju (t.sk. aktuālo tirgus informāciju).

3.8. Novērtēšanas ziņojums jāiesniedz divos oriģināleksemplāros, noformētos saskaņā ar normatīvajos aktos noteikto dokumentu izstrādāšanas un noformēšanas kārtību, kā arī elektroniskā formā (pdf. failā) uz elektroniskā pasta adresi [info@pa.gov.lv](mailto:info@pa.gov.lv).

3.9. Pirms darba nodošanas – pieņemšanas akta parakstīšanas valsts akciju sabiedrībai „Privatizācijas aģentūra” ir tiesības prasīt papildinājumus un paskaidrojumus par izpildīto darbu.

3.10. 6 mēnešus no darba nodošanas – pieņemšanas akta parakstīšanas valsts akciju sabiedrībai „Privatizācijas aģentūra” ir tiesības uzdot Pretendentam aktualizēt priekšlikuma izvērtējumu (ja rodas tāda nepieciešamība) desmit darba dienu laikā no rakstiska uzdevuma veikt aktualizāciju saņemšanas dienas. Samaksa par aktualizāciju tiek noteikta līdz 30% apmērā no līgumcenas, ja laikā no pirmā priekšlikuma izvērtēšanas ziņojuma iesniegšanas līdz tā aktualizācijai ir būtiski mainījušies tirgus apstākļi un/vai vērtējamā kapitālsabiedrība. Ja būtisku izmaiņu nav, samaksa par aktualizāciju netiek paredzēta.

**2. pielikums**

**Nr. PA/2016/43**

**IETEICAMĀ PIETEIKUMA UN FINANŠU PIEDĀVĀJUMA FORMA**

**“Vispārīgās vienošanās noslēgšana par potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējums”**

**1. IESNIEDZA**

|  |  |
| --- | --- |
| **Pretendenta nosaukums/vārds uzvārds** | **Rekvizīti (reģistrācijas Nr./personas kods, juridiskā adrese/deklarētā dzīvesvietas adrese, faktiskā adrese, bankas nosaukums un kods, norēķinu konts)** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālruņa un faksa Nr., e-pasta adrese** |  |

**3. PIEDĀVĀJUMS**

Mēs piedāvājam veikt potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu.

Mūsu piedāvājums ir:

|  |  |  |  |
| --- | --- | --- | --- |
| **Objekts** | Pakalpojuma cena, EUR | **PVN, *EUR*** | **Kopējā pakalpojuma cena ar PVN, *EUR*** |
| **Ir vērtējams pirkšanas (cenas) piedāvājums kapitālsabiedrībai, kuras a**ktīvu kopsumma un /vai neto apgrozījums (lielākais no abiem) līdz 50 000 *euro* |  |  |  |
| **Ir vērtējams pirkšanas piedāvājums kapitālsabiedrībai, kuras a**ktīvu kopsumma un/vai neto apgrozījums (lielākais no abiem) no 50 001 līdz 500 000 *euro* |  |  |  |
| **Ir vērtējams pirkšanas piedāvājums kapitālsabiedrībai, kuras a**ktīvu kopsumma un/vai neto apgrozījums (lielākais no abiem) no 500 001 *euro* un lielāka |  |  |  |

Finanšu piedāvājumā piedāvātā cena ietver visas ar pakalpojumu sniegšanu saistītās izmaksas, ieskaitot transporta izdevumus, visa veida sakaru izmaksas, izdevumus, kas saistīti ar pakalpojumu kvalitātes nodrošinājumu. Finanšu piedāvājuma cenā iekļauti visi nodokļi un nodevas, ja tādi ir paredzēti.

3.1. Valsts kapitāla daļu vērtēšana tiks uzsākta ar iepirkuma līguma noslēgšanas dienu un pabeigta 10 darba dienu laikā no iepirkuma līguma noslēgšanas dienas.

3.2. Šis Piedāvājums ir derīgs līdz vispārīgās vienošanās līguma noslēgšanai.

* 1. Ja Piedāvājums tiks novērtēts kā piemērotākais, apņemamies nodrošināt Tehniskajā specifikācijā noteiktās prasības.
  2. Apliecinām, ka:
* nav tādu apstākļu, kuri liegtu piedalīties iepirkuma procedūrā un pildīt Tehniskajā specifikācijā norādītās prasības un nosacījumus;
* nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā;
* Pretendentam, tā personālam un/vai apakšuzņēmējam (norādīt) ir nepieciešamās prasmes un kvalifikācijas dokumenti, kas apliecina tā kompetenci veikt biznesa (uzņēmējdarbības) vērtēšanu atbilstoši normatīvajos aktos izvirzītajām prasībām, pieredze biznesa (uzņēmējdarbības) vērtēšanā.

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**3. pielikums**

**Nr. PA/2016/43**

**INFORMĀCIJA PAR PRETENDENTU IEPRIEKŠĒJO GADU PIEREDZI**

|  |  |  |  |  |
| --- | --- | --- | --- | --- |
| Vērtētās kapitālsabiedrības nosaukums, reģistrācijas Nr., juridiskā adrese | Vērtētās kapitālsabiedrības aktīvu kopsumma (euro) | Vērtētās kapitālsabiedrības neto apgrozījums (euro) | Laika periods, kad veikts vērtējums | Kontaktpersona atsauksmēm  (vārds, uzvārds, telefons, e-pasts) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**4.pielikums**

**Nr. PA/2016/43**

**TEHNISKĀ PIEDĀVĀJUMA FORMA**

Iepirkuma identifikācijas Nr. *PA/2016/43*

Potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējums saskaņā ar šī iepirkuma nosacījumiem un Tehnisko specifikāciju (1.pielikums).

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums**  ***(nodrošinās/nenodrošinās)*** |
| 1. | Darba izpildes termiņš – 10 darba dienu laikā no iepirkuma līguma noslēgšanas dienas |  |
| 2. | Darbs jāveic saskaņā ar Standartizācijas likumā noteiktajā kārtībā Latvijā atzītiem (apstiprinātiem/adaptētiem un reģistrētiem) īpašuma vērtēšanas standartiem. |  |
| 3. | Pretendents vērtēšanas ziņojumā atspoguļo izmantotās izvērtēšanas metodes un pieņēmumus, vērtējumu ietekmējošos faktorus, tirgus situācija konkrētās kapitālsabiedrības darbības nozarē (-ēs). |  |
| 4. | Darbs jāveic kvalitatīvi un rūpīgi, aprakstot izmantoto aprēķināšanas metodiku, galvenos pieņēmumus, novērtēšanas ziņojumam pievienojot nepieciešamos materiālus/ dokumentus (kopijas). |  |
| 5. | Iesniegtajiem rezultātiem ir jābūt pilnīgiem, saprotamiem un viennozīmīgi interpretējamiem |  |
| 6. | Pretendents pakalpojuma izpildei nepieciešamās informācijas iegūšanai patstāvīgi sazinās ar kapitālsabiedrību un/vai apmeklē to klātienē. Darba izpildei jābūt balstītai ne tikai uz grāmatvedības datiem, bet arī uz kapitālsabiedrības vadības/speciālistu viedokli par kapitālsabiedrības nākotnes saimnieciskās darbības rezultātiem, uz publiski pieejamo informāciju (t.sk. aktuālo tirgus informāciju) |  |
| 7. | Novērtēšanas ziņojums jāiesniedz divos oriģināleksemplāros, noformētos saskaņā ar normatīvajos aktos noteikto dokumentu izstrādāšanas un noformēšanas kārtību, kā arī elektroniskā formā (pdf. failā) uz elektroniskā pasta adresi [info@pa.gov.lv](mailto:info@pa.gov.lv) |  |
| 8. | Pirms darba nodošanas – pieņemšanas akta parakstīšanas valsts akciju sabiedrībai „Privatizācijas aģentūra” ir tiesības prasīt papildinājumus un paskaidrojumus par izpildīto darbu |  |
| 9. | 6 mēnešus no darba nodošanas – pieņemšanas akta parakstīšanas valsts akciju sabiedrībai „Privatizācijas aģentūra” ir tiesības uzdot Pretendentam aktualizēt priekšlikuma izvērtējumu (ja rodas tāda nepieciešamība) desmit darba dienu laikā no rakstiska uzdevuma veikt aktualizāciju saņemšanas dienas. Samaksa par aktualizāciju tiek noteikta līdz 30% apmērā no līgumcenas, ja laikā no pirmā priekšlikuma izvērtēšanas ziņojuma iesniegšanas līdz tā aktualizācijai ir būtiski mainījušies tirgus apstākļi un/vai vērtējamā kapitālsabiedrība. Ja būtisku izmaiņu nav, samaksa par aktualizāciju netiek paredzēta. |  |

**5. pielikums**

**Nr. PA/2016/43**

**(PROJEKTS)**

**“Vispārīgās vienošanās noslēgšana par potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējums”**

**Pasūtītāja līguma Nr. PA/2016/43**

**Izpildītāja līguma Nr. \_\_\_\_\_\_\_\_\_**

Rīgā, 2016.gada \_\_\_\_\_\_\_\_\_\_

Valsts akciju sabiedrība “Privatizācijas aģentūra”, reģistrēta Latvijas Republikas Uzņēmumu reģistra komercreģistrā 2004.gada 1.novembrī ar vienoto reģistrācijas Nr.40003192154, juridiskā adrese - K.Valdemāra iela 31, Rīga, LV-1887, kuru saskaņā ar statūtiem un valdes 2016.gada 19.aprīļa lēmumu Nr.58/320 „Par valdes pilnvarojumu” pārstāv valdes priekšsēdētājs Vladimirs Loginovs, kā *Pasūtītājs*, un personas, kuras iepirkuma procedūras Nr.PA/2016/43 rezultātā ir ieguvušas tiesības sniegt pakalpojumu – veikt potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu, katrs atsevišķi kā *Izpildītājs*, visi kopā – *Vispārīgās vienošanās dalībnieki*, turpmāk līgumā saukti arī *Puse* vai *Puses*, noslēdz šādu vispārīgo vienošanos:

***1. Vispārīgie noteikumi***

1.1. Vispārīgā vienošanās nosaka noteikumus, saskaņā ar kuriem *Pasūtītājs* izvēlas *Izpildītāju*, kas veic konkrētas kapitālsabiedrības potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu, katrā atsevišķā gadījumā noslēdzot iepirkuma līgumu, kurā vienojas par izvērtējuma veikšanu.

1.2. Atbilstoši nepieciešamībai veikt potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu, *Pasūtītājs* nosūta visiem *Izpildītājiem* uzaicinājumu iesniegt rakstveida piedāvājumu veikt izvērtējumu (turpmāk – Uzaicinājums).

1.3. *Izpildītāji* līdz Uzaicinājumā norādītajam piedāvājuma iesniegšanas termiņa beigām iesniedz personīgi vai nosūta pa pastu slēgtā aploksnē ar norādi “Iepirkumam PA/2016/43” *Pasūtītājam* piedāvājumu, kurā norāda konkrētā potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājuma (cenas piedāvājumu) izvērtējuma veikšanas cenu, kas nevar būt lielāka par ieteicamajā piedāvājumā norādīto, un termiņu. Ja piedāvājums tiek iesniegts nosūtot pa pastu, tad par termiņā iesniegtu piedāvājumu uzskatāms tāds, kas saņemts līdz Uzaicinājumā norādītā piedāvājuma iesniegšanas termiņa beigām.

1.4. Iesniegto piedāvājumu saturs paliek konfidenciāls līdz piedāvājuma iesniegšanas termiņa beigām un to izvērtējumam. *Pasūtītāja* iepirkuma komisija izvērtē piedāvājumus un slēdz Iepirkuma līguma ar *Izpildītāju,* kurš piedāvājis zemāko cenu par konkrētā potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājuma (cenas piedāvājumu) izvērtējumu. Gadījumā, ja vienādu zemāko cenu būs iesnieguši vairāki Pretendenti, iepirkuma līgums tiks noslēgts ar Pretendentu*,* kura piedāvājums būs iesniegts pirmais.

***2.Iepirkuma līguma priekšmets***

2.1. *Pasūtītājs* uzdod, bet *Izpildītājs* apņemas veikt (turpmāk – Darbs), pamatojoties uz iepirkuma Nr.PA/2016/43 tehnisko specifikāciju (Pielikums Nr.1) un *Izpildītāja* iesniegto piedāvājumu (Pielikums Nr.2), kas ir līguma neatņemamas sastāvdaļas potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu.

2.2*.* Par vērtēšanas datumu tiek pieņemts pēdējā pārskata gada pēdējā diena, ievērojot būtiskās izmaiņas konkrētajā kapitālsabiedrībā, tās darbībā un tirgū, ja tādas notikušas pēc finanšu pārskata datuma.

2.3.Pēc Darba izpildes *Izpildītājs* iesniedz *Pasūtītājam* Darbu, tas ir, potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu (izvērtēšanas ziņojumus).

2.4. Darbs jāiesniedz divos oriģināleksemplāros latviešu valodā, noformētos saskaņā ar normatīvajos aktos noteikto dokumentu izstrādāšanas un noformēšanas kārtību, kā arī elektroniskā formā (pdf. failā) uz elektroniskā pasta adresi [info@pa.gov.lv](mailto:info@pa.gov.lv). Pēc Darba nodošanas *Puses* paraksta Darba pieņemšanas – nodošanas aktu (Pielikums Nr.3), kas ir līguma neatņemama sastāvdaļa.

***3. Pušu pienākumi***

3.1. *Pasūtītājs* apņemas:

3.1.1. pēc *Izpildītāja* pieprasījuma iepazīstināt *Izpildītāju* ar *Pasūtītāja* rīcībā esošo informāciju par kapitālsabiedrību, kuras potenciālo pircēju, kapitālsabiedrības akcionāru un dalībnieku, citu interesentu iesniegtais valsts kapitāla daļu (akciju) pirkšanas piedāvājuma (cenas piedāvājumu) izvērtējums ir veicams.

3.1.2. pēc Darba nodošanas - pieņemšanas akta parakstīšanas samaksāt *Izpildītājam* par veikto Darbu līgumcenu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ līguma 4. sadaļā noteiktajā kārtībā un termiņos;

3.1.3. pēc Darba izpildes un tā iesniegšanas līguma 2.3. un 2.4. apakšpunktā noteiktajā kārtībā parakstīt Darba nodošanas – pieņemšanas aktu, bet pirms Darba nodošanas – pieņemšanas akta parakstīšanas *Pasūtītājam* ir tiesības prasīt Darba papildinājumus un paskaidrojumus par izpildīto Darbu. Darba nodošanas – pieņemšanas akta parakstīšana ir apliecinājums par *Izpildītāja* līgumsaistību izpildi.

3.2. *Izpildītājs* apņemas:

3.2.1. 10 (desmit) darba dienu laikā no līguma noslēgšanas dienas kvalitatīvi veikt Darbu;

3.2.2. veikt Darbu saskaņā ar saskaņā ar Standartizācijas likumā noteiktajā kārtībā Latvijā atzītiem (apstiprinātiem/adaptētiem un reģistrētiem) īpašuma vērtēšanas standartiem, ievērojot Vērtētāju Profesionālās Ētikas kodeksu;

3.2.3. aprakstīt izmantoto (-ās) vērtēšanas metodiku (-as) un veikto aprēķinu gaitu, argumentēti pamatojot izmantoto metožu un koeficientu pielietojumu;

3.2.4. izvērtējumu veikt, ņemot vērā tirgus situācija konkrētās kapitālsabiedrības darbības nozarē (-ēs);

3.2.5. Darbu veikt kvalitatīvi un rūpīgi, aprakstot izmantoto vērtības aprēķināšanas metodiku, galvenos pieņēmumus, izvērtēšanas ziņojumam pievienojot nepieciešamos materiālus/ dokumentus (kopijas);

3.2.6. Darbā atspoguļot būtiskākos vērtību ietekmējošos faktorus un pieņēmumus, argumentēti pamatot slēdzienu par vērtējamo potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu);

3.2.7. izvērtējuma rezultātus iesniegt pilnīgus, saprotamus un viennozīmīgi interpretējamus;

3.2.8. veiktizvērtējuma aktualizāciju (līguma 4.1.4.apakšpunkts) desmit darba dienu laikā no rakstiska uzdevuma veikt aktualizāciju saņemšanas dienas, ja rakstiskais uzdevums ir iesniegts *Izpildītājam* 6 mēnešu laikā no Darba nodošanas – pieņemšanas akta parakstīšanas. Samaksa par novērtējuma aktualizāciju tiek noteikta līdz 30% apmērā no novērtējuma līguma cenas, ja laikā no pirmā izvērtēšanas ziņojuma iesniegšanas līdz tā aktualizācijai ir būtiski mainījušies tirgus apstākļi un/vai vērtējamā kapitālsabiedrība. Ja būtisku izmaiņu nav, samaksa par aktualizāciju netiek paredzēta;

3.2.9. Informācijas iegūšanai *Izpildītājs* patstāvīgi apmeklē kapitālsabiedrības un sazinās ar tām, izņemot līguma 3.1.1.punktā minēto informāciju, kuru iesniedz *Pasūtītājs*;

3.2.10. neizpaust darba laikā iegūto informāciju un vērtējuma rezultātus trešajām personām bez *Pasūtītāja* rakstiskas atļaujas, izņemot gadījumu, kad to pieprasa likumā paredzētajā kārtībā Latvijas Republikas normatīvajos aktos minētās institūcijas, kurām uz to ir likumīgas tiesības. Šis nosacījums ir spēkā gan līguma darbības laikā, gan 3 (trīs) gadus pēc darba nodošanas – pieņemšanas akta parakstīšanas.

***4. Darba izpildes nosacījumi***

4.1. *Pasūtītājam* ir tiesības:

4.1.1. Darba izpildes laikā kontrolēt un iepazīties ar izvērtēšanas gaitu;

4.1.2. nodot iesniegto Darbu *Izpildītājam* nepilnību novēršanai, ja tas nav veikts kvalitatīvi vai atbilstoši noslēgtajam līgumam. Dienas, kas *Izpildītājam* nepieciešamas kvalitatīva Darba izpildei tiek ieskaitītas līguma 3.2.1.apakšpunktā norādītajā kopējā Darba izpildes termiņā;

4.1.3. prasīt papildinājumus un paskaidrojumus par izpildīto darbu pirms Darba nodošanas – pieņemšanas akta parakstīšanas;

4.1.4. 6 mēnešus no Darba nodošanas – pieņemšanas akta parakstīšanas uzdot *Izpildītājam* aktualizēt izvērtējumu, ja rodas tāda nepieciešamība.

4.2. *Izpildītājam* ir tiesības:

4.2.1. Darbu balstīt uz attiecīgās kapitālsabiedrības vadības/speciālistu viedokli par kapitālsabiedrību nākotnes saimnieciskās darbības rezultātiem, uz publiski pieejamo informāciju (t.sk. aktuālo tirgus informāciju), uz eksperta/-u vērtējumu;

4.2.2. saskaņojot ar *Pasūtītāju*, pakalpojuma kvalitatīvai veikšanai pieaicināt citus ekspertus, kuru darba samaksu *Izpildītājs* sedz no saviem līdzekļiem;

4.2.3. pārbaudīt saņemtās informācijas pareizību jebkurā valsts institūcijā.

4.3. *Izpildītāja* pienākums nav pārstrādāt *Pasūtītājam* iesniegto ziņojumu, ņemot vērā notikumus un apstākļus, kas varētu būt kļuvuši aktuāli pēc ziņojuma iesniegšanas datuma, izņemot gadījumus, kad *Pasūtītājs* to uzdod saskaņā ar līguma 4.1.2. un 4.1.3.punktu.

4.4. *Puses* bez kavēšanās informē viena otru par jebkurām grūtībām, kas varētu kavēt Darba savlaicīgu izpildi.

4.5. Līguma saistības tiek uzskatīts par izpildītām brīdī, kad Puses parakstījušas Darba nodošanas - pieņemšanas aktu (Pielikums Nr.3).

***5.Samaksas kārtība***

5.1. *Pasūtītājs* veic maksājumu par Darbu saskaņā ar *Izpildītāja* izrakstītu rēķinu 10 (desmit) darba dienu laikā pēc Darba nodošanas - pieņemšanas akta abpusējas parakstīšanas.

5.2. Par maksājuma termiņu neievērošanu *Pasūtītājs* maksā *Izpildītājam* līgumsodu 0.1% no kavētās summas par katru nokavēto dienu, bet ne vairāk kā 10% (desmit procenti) no kopējās līguma summas.

5.3. Par darba izpildes termiņu neievērošanu *Izpildītājs* maksā *Pasūtītājam* līgumsodu 0,1% no kopējās Līguma summas par katru nokavēto dienu, bet ne vairāk kā 10% (desmit procenti) no kopējās līguma summas.

***6. Nepārvarama vara***

6.1. Neviena no *Pusēm* nav atbildīga par kādas līguma saistību neizpildīšanu, ja to ir izraisījis cēlonis, kas nav bijis paredzams vai novēršams, kā dabas katastrofas, sociālie konflikti vai tāda normatīvā regulējuma ieviešana, kas ievērojami sarežģī, ierobežo vai aizliedz veikt līgumā paredzētās darbības.

6.2. Katra *Puse*, cik ātri vien iespējams, dara viena otrai zināmu par nepārvaramas varas apstākļu iestāšanos un pārrunā līguma atlikšanas vai pārtraukšanas nosacījumus.

***7. Citi Līguma nosacījumi***

7.1.Līgums ir spēkā ar tā parakstīšanas brīdi un darbojas līdz saistību pilnīgai izpildei.

7.2. *Puses* savstarpēji vienojoties ir tiesīgas veikt nebūtiskus grozījumus līgumā šādos gadījumos:

7.2.1. ja tiek veikti tehniski līguma grozījumi, ar kuriem tiek precizēti līguma nosacījumi, ja to interpretācija ir radījusi vai var radīt neviennozīmīgu līguma nosacījumu iztulkošanu;

7.2.2. ja tiek pagarināts Darba izpildes laiks gadījumā, ja, iestājoties nepārvaramas varas apstākļiem, līgumā noteikto Darbu nav iespējams izpildīt sākotnēji paredzētajos termiņos, nemainot kopējo līguma summu.

7.3. Līguma grozījumi uzskatāmi par spēkā esošiem tikai tad, ja tie noformēti rakstiski un ir abpusēji parakstīti.

7.4. Ja *Puse* maina savus rekvizītus vai adresi, tad par to ir jāpaziņo otrai *Pusei* vienas nedēļas laikā.

7.5. Visi strīdi, kas var rasties līguma izpildes gaitā, tiek risināti pārrunu ceļā. Ja abas *Puses* nevar nonākt pie abpusēji pieņemama risinājuma, strīds tiek izšķirts Latvijas Republikas tiesās saskaņā ar Latvijas Republikā spēkā esošajiem tiesību aktiem.

7.6. *Pasūtītāja* kontaktpersona jautājumos par potenciālo pircēju, kapitālsabiedrības akcionāru un dalībnieku, citu interesentu iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu – Daina Prūse, K.Valdemāra ielā 31, Rīgā, LV-1887, tālr.67021314, [Daina.Pruse@pa.gov.lv](mailto:Daina.Pruse@pa.gov.lv).

7.7. *Izpildītāja* kontaktpersona jautājumos par Darba izpildi – \_\_\_\_\_\_\_\_\_\_\_\_\_\_\_\_\_\_\_.

7.8. Līgums sagatavots un parakstīts divos eksemplāros – katrai *Pusei* pa vienam, abiem eksemplāriem ir vienāds juridisks spēks.

***8. Vispārīgās vienošanās darbības termiņš,***

***spēkā stāšanās un grozīšanas kārtība un citi noslēguma noteikumi***

8.1. Vispārīgā vienošanās ir noslēgta uz trīs gadiem, sākot no dienas, kad to parakstījušas visas *Puses*.

8.2. Vispārīgā vienošanās stājas spēkā ar brīdi, kad to parakstījušas visas *Puses*, tā ir grozāma tikai ar visu *Pušu* piekrišanu. Visi grozījumi ir noformējami rakstveidā un stājas spēkā, kad tos parakstījušas visas *Puses*.

8.3. Neviena no *Pusēm* nav atbildīga par kādas vispārīgās vienošanās saistības neizpildīšanu, ja to ir izraisījis cēlonis, kas nav bijis paredzams vai novēršams, kā dabas katastrofas, sociālie konflikti vai tāda normatīvā regulējuma ieviešana, kas ievērojami sarežģī, ierobežo vai aizliedz veikt līgumā paredzētās darbības.

8.4. *Pušu* reorganizācija nevar būt par pamatu vispārīgās vienošanās pārtraukšanai vai izbeigšanai. Gadījumā, ja kāda no *Pusēm* tiek reorganizēta, vispārīgā vienošanās paliek spēkā un tās noteikumi ir saistoši *Pušu* tiesību pārņēmējiem.

8.5. Neviena no *Pusēm* nedrīkst nodot savas tiesības, kas saistītas ar vispārīgo vienošanos un izriet no tās, trešajai personai bez pārējo *Pušu* rakstiskas piekrišanas.

8.6. Ja kādai no vispārīgās vienošanās *Pusēm* tiek pasludināts maksātnespējas process, ierosināta tiesiskās aizsardzības procesa lieta, uzsākta likvidācija, apturēta saimnieciskā darbība vai pieņemts lēmums par darbības izbeigšanu, tas neietekmē vispārīgās vienošanās spēku attiecībā uz pārējām vispārīgās vienošanās *Pusēm*.

8.7. Vispārīgā vienošanās sagatavota un interpretējama atbilstoši Latvijas republikas likumiem. Visi strīdi, kas var rasties līguma izpildes gaitā, tiek risināti pārrunu ceļā. Ja *Puses* nevar nonākt pie pieņemama risinājuma, strīds tiek izšķirts Latvijas Republikas tiesās saskaņā ar Latvijas Republikā spēkā esošajiem tiesību aktiem.

8.8. Vispārīgā vienošanās sagatavota latviešu valodā četros eksemplāros ar vienādu juridisko spēku. Pie katras no vispārīgās vienošanās *Pusēm* atrodas viens vienošanās eksemplārs.

*Pušu* juridiskās adreses, rekvizīti un paraksti:

|  |  |
| --- | --- |
| ***Izpildītāji*** | ***Pasūtītājs*** |
|  | VAS „Privatizācijas aģentūra”  Kr.Valdemāra iela 31, Rīga, LV-1887  Reģ. Nr. 40003192154  AS “Citadele banka”  Konts:Nr.LV07PARX0003805160002  Kods: PARXLV22  AS „Swedbank”  Konts Nr.LV17HABA0551032309150  Kods: HABALV22  Valsts kase  Konts Nr.LV38TREL9120351000000  Kods: TRELLV22 |

|  |  |  |  |  |  |
| --- | --- | --- | --- | --- | --- |
|  |  |  | Valdes  priekšsēdētājs | \_\_\_\_\_\_\_\_ | V.Loginovs |

*Pielikums Nr.3*

*Līgumam Nr. PA/2016/….*

DARBA NODOŠANAS - PIEŅEMŠANAS AKTS

2016.gada \_\_\_\_\_\_\_\_\_\_\_\_\_\_\_\_

Šo aktu sastādījuši

Izpildītājs *\_\_\_\_\_\_\_\_\_\_\_\_\_\_\_\_\_\_\_\_,reģ.Nr.\_\_\_\_\_\_\_\_\_\_\_\_\_, tās pārstāvja \_\_\_\_\_\_\_\_\_\_\_\_\_\_\_\_\_\_\_ personā,*

no vienas puses, un

Pasūtītājs *VAS “Privatizācijas aģentūra”, reģistrācijas Nr.40003192154, tās pārstāvju Komercdarbības dienesta vadītāja Vladimira Loginova un galvenā projekta vadītāja \_\_\_\_\_\_\_\_ personā,*

kuri pilnvaroti rīkoties saskaņā ar Privatizācijas aģentūras valdes 2016.gada 19.aprīļa lēmumu Nr.58/324, par to, ka Izpildītājs nodod un Pasūtītājs pieņem Izpildītāja darbu.

Puses konstatē, ka:

1. Izpildītājs, saskaņā ar starp Pusēm 2016.gada \_\_\_\_\_\_\_\_\_\_\_\_\_\_\_\_\_ noslēgto vispārīgo vienošanos Nr.PA/2016/\_\_\_\_ un iepirkuma līgumu Nr. PA/2016/\_\_\_\_\_\_ ir veicis \_\_\_\_\_\_\_\_\_\_\_\_\_\_ (*tiek norādīta kapitālsabiedrība*) potenciālo pircēju, kapitālsabiedrības akcionāru un dalībnieku, citu interesentu (*tiek* *norādīts konkrēts izvērtējamais objekts*) iesniegto valsts kapitāla daļu (akciju) pirkšanas piedāvājumu (cenas piedāvājumu) izvērtējumu un iesniedzis novērtēšanas ziņojumu pielīgtajā kārtība un termiņā.

2. Pasūtītājam nav iebildumu par izpildīto darbu un iesniegto dokumentu kvalitāti.

3. Šī akta parakstīšana ir apliecinājums, ka 2016.gada \_\_.\_\_\_\_\_\_\_ iepirkuma līgumā Nr.PA/2016/\_\_\_\_\_, Izpildītājam noteiktās līgumsaistības ir pilnībā izpildītas.

Akts sastādīts divos eksemplāros, no kuriem viens tiek nodots Pasūtītajam, otrs Izpildītājam.

*Nodeva: Pieņēma:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* VAS „Privatizācijas aģentūra” Komercdarbības dienesta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vadītājs V.Loginovs

\_\_\_\_\_\_\_\_\_\_\_\_\_\_\_\_\_\_\_

galvenais projekta vadītājs \_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_